Forest View | LekkeSlaap
Forest View: Hooffoto's
Vanaf R2 650 per nag (vir 7 persone)
Adres: Villiers-straat, Clarens, 9707, Vrystaat
Forest View bied 'n tuiste weg van die huis af in Clarens, met alles wat jy nodig het vir 'n gerieflike, onvergeetlike gesinsvakansie! Die selfsorghuis is in 'n stil, skilderagtige area van Clarens genaamd die Swartland geleë, en is net 10 minute se stap vanaf winkels en die dorpsentrum met talle galerye en restaurante.
Die 3 slaapkamers kan altesaam tot 7 gaste akkommodeer. Die ruim hoofslaapkamer het 2 enkelbeddens, 'n ekstra enkelbed en ingeboude kaste. Op die boonste vloer is daar 'n tweede kamer met 'n dubbelbed en kaste. Die derde slaapkamer is 'n oopplan-area by die boonste gedeelte van die trappe, en het 2 enkelbeddens (ideaal vir tieners en jong kinders). Daar is 'n addisionele matras wat 'n agtste persoon op versoek kan akkommodeer. Alle slaapkamers het paneelverwarmers teen die mure en elektriese komberse vir koue winternagte.
Daar is 2 badkamers, een bo en een onder. Elke badkamer het 'n bad, wasbak, toilet en stort. Die onderste badkamer het ook 'n wasmasjien.
Die kombuis is toegerus met die volgende geriewe: 'n skottelgoedwasser, 'n sesplaat-gasstoof en elektriese stoof en 'n oond onder die toonbank, 'n yskas-vrieskas, 'n mikrogolfoond, 'n broodrooster, 'n ketel, 'n koffiedompelpot, kombuisgerei en oorgenoeg eetgerei, breekware en glase.
Die dubbel-volume leefarea van die huis is ruim en verwelkomend, met 2 sitkamers en 'n eetkamer, 2 kaggels (hout, nie gas) en 'n ruim patio met ingeboude braaigeriewe (steenkool, nie gas) vir gesellige kuiers. Volledige DStv en 'n DVD-speler word voorsien sodat jy op hoogte kan bly met die nuus en vermaak. Onderdakparkeerplek word vir 2 voertuie voorsien.
Die huis is troeteldiervriendelik mits dit voor die tyd so gereël is, maar ons laat nie toe dat troeteldiere toegesluit word in of op die perseel terwyl eienaars nie daar is nie.
Forest View spog met 'n groot tuin en pragtige uitsigte op die Rooiberge. Dis oorkant 'n woudagtige area, wat Forest View 'n lieflike voëlkyk-paradys maak.
’n Bespreking by Forest View sluit in:
4.7 uit 5van 21 resensies vir Forest View
Villiers-straat, Clarens, 9707, Vrystaat
Gaste dink Forest View het ’n uitstekende ligging
https://travelground.imgix.net/AAEAAQAAAAAAAAAAAAAAjQvlNjf56L0QnFNztR1YDPZwSMpwwuDapHQz6UxJIZNfEUB7Ed?w=1440&h=960&fit=crop&auto=format Vanaf R2 650 per nag (vir 7 persone) 21 5 1 5 Villiers Street Clarens 9707 Vrystaat 086 999 0018 14:00-19:00 10:00 -28.506981401785 28.421180076196